DECIZIA CONSILIULUI
din 18 decembrie 2008
de numire a patru membri ai Consiliului de administrație al Agenției Europene pentru Medicamente (EMEA)
(2009/75/CE)
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 726/2004 al Parlamentului European și al Consiliului din 31 martie 2004 de stabilire a procedurilor comunitare privind autorizarea și supravegherea medicamentelor de uz uman și veterinar și de instituire a unei Agenții Europene pentru Medicamente (1), în special articolul 65 alineatul (1) și articolul 65 alineatul (4),
Având în vedere lista candidaților elaborată de Comisie la 16 septembrie 2008,
având în vedere avizul Parlamentului European,
DECIDE:
Articolul 1
Doamna Mary G. BAKER, născută la Londra (Regatul Unit), la 27 octombrie 1936,
Domnul Mike O'DONOVAN, născut la Londra (Regatul Unit), la 26 septembrie 1946,
Doamna Lisette TIDDENS-ENGWIRDA, născută la Amsterdam (Țările de Jos), la 25 iunie 1950
și
Domnul Henk VAARKAMP, născut la Terschuur (Țările de Jos), la 22 iunie 1950,
sunt numiți membri ai Consiliului de administrație al Agenției Europene pentru Medicamente (EMEA) pentru o perioadă de trei ani.
Articolul 2
Data la care începe să curgă perioada de trei ani menționată la articolul 1 este stabilită de Consiliul de administrație al Agenției Europene pentru Medicamente (EMEA).
Adoptată la Bruxelles, 18 decembrie 2008.